ການ​ປິດ​ລ້ອມ ​ຕໍ່ກາ​ຕ້າ ສະ​ແດງ​ໃຫ້ເຫັນ ​ຮ່ອງ​ຮອຍ​ໃນຊຸດ​ໂຊມ​ລົງ
ສະ​ຫະ​ລັດ​ອາ​ຣັບ​ເອ​ເມີ​ເ​ຣັສ ໄດ້​ເລີ້ມການ​ບໍ​ລິ​ການ ທາງ​ໄປ​ສະ​ນີ ​ກັບ​ກາ​ຕ້າ​ຄືນ​ໃໝ່ ​ໃນ​ວັນ​ທີ 9 ກຸມ​ພາ ອີງ​ຕາມ​ສະ​ຫະ​ພັນ​ໄປ​ສະ​ນີສາ​ກົນ ຫຼື UPU.
ຊາອຸດີ ອາຣາເບຍ ບາຫ໌ເຣນ ແລະອີຈິບ ໄດ້ທຳການເຄື່ອນໄຫວໃນອາທິດນີ້ເພື່ອຟື້ນຟູ ການບໍລິການດ້ານໄປສະນີຄືນໃໝ່ ກັບກາຕ້າ ອັນເປັນຮ່ອງຮອຍທີ່ສະແດງໃຫ້ເຫັນວ່າ ການຫ້າມຂອງສີ່ປະເທດອາຣັບ ທີ່ນັບຖືສາສະໜາອິສລາມນິກາຍຊູນີ ເມື່ອເກືອບສາມ ປີກ່ອນນັ້ນ ເລີ້ມຈະພັງທະລາຍລົງແລ້ວ ສະຫະລັດອາຣັບເອເມີເຣັສ ໄດ້ເລີ້ມການບໍລິການທາງໄປສະນີ ກັບກາຕ້າຄືນໃໝ່ ໃນ ວັນທີ 9 ກຸມພາ ອີງຕາມສະຫະພັນໄປສະນີສາກົນ ຫຼື UPU ຊຶ່ງເປັນອົງການຂອງສະ ຫະປະຊາຊາດ ທີ່ຮັບຜິດຊອບ ໃນການປະສານງານເພື່ອບໍລິການດ້ານໄປສະນີຢູ່ ທົ່ວໂລກ ຜູ້ອຳນວຍການໃຫຍ່ຂອງອົງການ UPU ທ່ານບິສຮາ ຮຸສເຊນ ກ່າວຢູ່ຫ້ອງການໃຫຍ່ ໃນນະຄອນເຈນີວາ ປະເທດສະວິດເຊີແລນ ວ່າ “ຂ້າພະເຈົ້າຍິນດີຕ້ອນຮັບຢ່າງອົບ ອຸ່ນ ທີ່ຈະເລີ້ມທະການແລກປ່ຽນໄປສະນີສາກົນ ລະຫວ່າງບັນດາປະເທດເຫລົ່ານີ້ ຜ່ານໂອມານ ” ປະເທດໂອມານ ແລະຄູເວດ ໄດ້ປະຕິເສດຕໍ່ການເຂົ້າຮ່ວມເພື່ອປິດລ້ອມຂອງຊາ ຊາອຸດີ ອາຣາເບຍ ແລະສະຫະລັດອາຣັບເອເມີເຣັສ ໃນເດືອນມິຖຸນາ ປີ 2017 ໂອມານ ແລະຄູເວດ ຍັງສືບຕໍ່ໃຫ້ການສະໜັບສະໜູນການໄກ່ເກ່ຍ ໃນຄວາມພະ ຍາຍາມເພື່ອສ້າງຄວາມເປັນເອກກະພາບຄືນໃໝ່ ທີ່ສະພາການຮ່ວມມືຢູ່ໃນເຂດ ອ່າວເປີເຊຍ ທີ່ໄດ້ແຕກແຍກກັນນັ້ນ ແຕ່ເວລານີ້ ກາຕ້າ ຍັງຖືກປິດລ້ອມທາງທະເລ ທາງອາກາດ ແລະທາງພາກພື້ນ ດິນຢູ່